ประกาศกระทรวงการคลังประกาศกระทรวงการคลังเรื่องการกู้เงินเพื่อให้กู้ต่อ ในปีงบประมาณ พ.ศ. ๒๕๖๐ ครั้งที่ ๒[๑] เพื่อให้เป็นไปตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรีตามมติเมื่อวันที่ ๓๐ สิงหาคม ๒๕๕๙ และอาศัยอำนาจตามความในมาตรา ๗ ประกอบมาตรา ๒๐(๔) และมาตรา ๒๕ แห่งพระราชบัญญัติการบริหารหนี้สาธารณะพ.ศ. ๒๕๔๘ และที่แก้ไขเพิ่มเติม (ฉบับที่ ๒) พ.ศ. ๒๕๕๑ได้ดำเนินการกู้เงินเพื่อให้กู้ต่อ โดยมีรายละเอียดและเงื่อนไข ดังต่อไปนี้๑.กระทรวงการคลังได้ดำเนินการกู้เงินเพื่อให้กู้ต่อแก่การรถไฟแห่งประเทศไทยโดยวิธีการทำสัญญากู้ยืมเงิน (Term Loan) จากธนาคารออมสิน วงเงินกู้รวม ๔,๕๒๐,๐๐๐,๐๐๐ บาท(สี่พันห้าร้อยยี่สิบล้านบาทถ้วน) โดยแบ่งเป็น ๔ โครงการดังนี้- โครงการระบบขนส่งมวลชนทางรางในพื้นที่กรุงเทพฯ และปริมณฑล(สายสีแดง)ช่วงบางซื่อ - รังสิต จำนวน ๑,๗๐๐,๐๐๐,๐๐๐ บาท (หนึ่งพันเจ็ดร้อยล้านบาทถ้วน)-โครงการก่อสร้างทางคู่ในเส้นทางรถไฟสายชายฝั่งทะเลตะวันออก ช่วงฉะเชิงเทรา - คลองสิบเก้า- แก่งคอย พร้อมทางคู่เลี่ยงเมือง (Chord Line) จำนวน๓ แห่ง จำนวน ๓๘๘,๐๐๐,๐๐๐ บาท (สามร้อยแปดสิบแปดล้านบาทถ้วน)-โครงการก่อสร้างรถไฟทางคู่ ช่วงชุมทางถนนจิระ - ขอนแก่น จำนวน ๒,๒๗๒,๐๐๐,๐๐๐ บาท (สองพันสองร้อยเจ็ดสิบสองล้านบาทถ้วน)- งานปรับปรุงทางรถไฟที่ไม่ปลอดภัยต่อการเดินรถ จำนวน ๑๖๐,๐๐๐,๐๐๐ บาท (หนึ่งร้อยหกสิบล้านบาทถ้วน)๒. อายุเงินกู้๒ ปี นับตั้งแต่วันที่ ๒๘ ธันวาคม ๒๕๕๙ ครบกำหนดชำระคืนต้นเงินกู้ทั้งจำนวนในวันที่ ๒๘ ธันวาคม ๒๕๖๑๓.อัตราดอกเบี้ย-วงเงินที่ ๑ จำนวน ๒,๐๐๐,๐๐๐,๐๐๐ บาท(สองพันล้านบาทถ้วน) เท่ากับอัตราดอกเบี้ยคงที่ ร้อยละ ๑.๗๓๘ (หนึ่งจุดเจ็ดสามแปด)ต่อปี- วงเงินที่ ๒ จำนวน ๒,๕๒๐,๐๐๐,๐๐๐ บาท (สองพันห้าร้อยยี่สิบล้านบาทถ้วน) เท่ากับอัตราดอกเบี้ยคงที่ร้อยละ๑.๗๘๘ (หนึ่งจุดเจ็ดแปดแปด) ต่อปี๔.การเบิกเงินกู้กระทรวงการคลังจะทยอยเบิกเงินกู้ นับตั้งแต่วันที่ ๒๘ ธันวาคม ๒๕๕๙ จนถึงวันที่ ๒๘ธันวาคม ๒๕๖๐ โดยจะแจ้งผู้ให้กู้ทราบล่วงหน้าไม่น้อยกว่า ๒ วันทำการ ทั้งนี้ กระทรวงการคลังจะเบิกเงินกู้เป็นงวดเรียงลำดับจากวงเงินกู้ที่มีอัตราดอกเบี้ยต่ำที่สุดก่อนและเมื่อเบิกเงินกู้ครบจำนวนของวงเงินดังกล่าวแล้วจึงจะเริ่มเบิกรับเงินกู้ในวงเงินกู้ลำดับถัดไป๕. การชำระดอกเบี้ยตลอดเวลาที่สัญญายังมีอายุอยู่ให้แบ่งชำระดอกเบี้ยปีละสองงวด คือ วันที่ ๒๘ ธันวาคม และ๒๘ มิถุนายน ของทุกปี โดยจะชำระดอกเบี้ยงวดแรก ในวันที่ ๒๘ มิถุนายน ๒๕๖๐ และชำระดอกเบี้ยงวดสุดท้าย ในวันที่๒๘ ธันวาคม ๒๕๖๑ พร้อมต้นเงินกู้ ณ วันสิ้นสุดตามสัญญากู้ยืมเงินหากวันครบกำหนดชำระดอกเบี้ยตรงกับวันหยุดราชการหรือวันหยุดตามประกาศธนาคารแห่งประเทศไทยให้เลื่อนไปชำระในวันทำการถัดไปโดยไม่นับวันหยุดราชการหรือวันหยุดตามประกาศธนาคารแห่งประเทศไทยดังกล่าวเข้ารวมเพื่อคำนวณดอกเบี้ยที่ถึงกำหนดชำระ ยกเว้นการชำระหนี้งวดสุดท้ายให้คำนวณดอกเบี้ยจนถึงวันก่อนวันชำระหนี้ทั้งนี้ในการคำนวณดอกเบี้ยให้ถือว่าหนึ่งปีมี ๓๖๕ (สามร้อยหกสิบห้า) วันนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง๖.การชำระต้นเงินกู้กระทรวงการคลังสามารถชำระหนี้คืนไม่ว่าทั้งหมดหรือบางส่วนก่อนครบกำหนดระยะเวลาชำระหนี้ได้โดยจะทยอยคืนต้นเงินกู้ที่มีอัตราดอกเบี้ยสูงสุดก่อน ทั้งนี้ กระทรวงการคลังจะแจ้งให้สถาบันการเงิน(ผู้ให้กู้) ทราบล่วงหน้าไม่น้อยกว่า ๒วันทำการโดยกระทรวงการคลังจะชำระดอกเบี้ยคงค้างของหนี้เงินต้นที่ค้างชำระพร้อมกับการชำระเงินต้นก่อนกำหนดนั้น ทั้งนี้ดอกเบี้ยคงค้างให้คำนวณนับตั้งแต่วันที่กระทรวงการคลังชำระคืนดอกเบี้ยครั้งล่าสุดจนถึงวันก่อนวันที่กระทรวงการคลังชำระคืนเงินต้นก่อนกำหนดโดยหากวันครบกำหนดชำระคืนต้นเงินกู้คราวใดตรงกับวันหยุดราชการหรือวันหยุดตามประกาศธนาคารแห่งประเทศไทยให้เลื่อนชำระคืนในวันทำการถัดไป๗.ไม่มีค่าธรรมเนียมและค่าใช้จ่ายใด ๆประกาศ ณ วันที่ ๒๗ธันวาคม พ.ศ. ๒๕๕๙พชร อนันตศิลป์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังวริญา/ปริยานุช/จัดทำ๑๗ มกราคม ๒๕๖๐นุสรา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕ ง/หน้า ๑๘/๑๓ มกราคม ๒๕๖๐